Diari Oficial de la Generalitat Valenciana


Sumari del DOGV 7136, del 22-10-2013 (2013/9938)

RESOLUCIÓ de 2 d'octubre de 2013, del director general de Producció Agrària i Ramaderia, per la qual s'autoritza l'ús d'ocells de l'orde dels Anseriformes com a reclam durant la caça d'aus als municipis de la Comunitat Valenciana inclosos en l'annex II de l'Orde APA/2442/2006, de 27 de juliol, per a la temporada de caça 2013-2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7136

Data del DOGV
:   22-10-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/9938


Data del document
:   02-10-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 2 d'octubre de 2013, del director general de Producció Agrària i Ramaderia, per la qual s'autoritza l'ús d'ocells de l'orde dels Anseriformes com a reclam durant la caça d'aus als municipis de la Comunitat Valenciana inclosos en l'annex II de l'Orde APA/2442/2006, de 27 de juliol, per a la temporada de caça 2013-2014. [2013/9938]  
Vista la sol·licitud efectuada per Juan Quiles Tarazona, amb DNI 36732068Q, com a president de la Federació de Caça de la Comunitat Valenciana, amb domicili a la plaça de Cánovas del Castillo, núm. 8, 3r, 9a, 46431 València, en què sol·licita, basant-se en l'Orde ARM/3301/2008, que modifica l'Orde APA/2442/2006, l'autorització per a la utilització d'aus com a reclam per a caça als municipis inclosos en l'annex II de l'Orde APA/2242/2006, i vistos els següents  
  
Antecedents de fet  
Primer. Amb data de registre d'entrada 16 de setembre de 2013 es va presentar sol·licitud efectuada per Juan Quiles Tarazona, amb DNI 13384705B, com a president de la Junta Gestora de la Federació de Caça de la Comunitat Valenciana, amb domicili a la plaça de Cánovas del Castillo, núm. 8, 3r, 9a, 46584 València, en què sol·licitava, basant-se en l'Orde ARM/3301/2008, que modifica l'Orde APA/2442/2006, l'autorització per a la utilització d'aus com a reclam per a caça als municipis inclosos en l'annex II de l'Orde APA/2242/2006.  
Segon. La Federació de Caça de la Comunitat Valenciana té la consideració d'entitat col·laboradora de la Generalitat, d'acord amb el conveni marc de col·laboració subscrit entre la Generalitat i la Federació de Caça en l'àmbit de la fauna cinegètica i la protecció dels hàbitats i les espècies amenaçades de data 26 de setembre de 1994.  
  
Tercer. La situació epidemiològica de la Comunitat Valenciana respecte a la influença aviària no ha variat des de la publicació de la Resolució de 23 de desembre 2010, de la directora general de Producció Agrària de la Conselleria d'Agricultura, Pesca i alimentació, per la qual es va autoritzar l'ús d'ocells de l'orde dels Anseriformes com a reclam durant la caça d'aus als municipis de la Comunitat Valenciana inclosos en l'annex II de l'Orde APA/2442/2006, de 27 de juliol, per a la temporada de caça 2010-2011.  
Quart. La proposta favorable del subdirector general de Protecció Agroalimentària amb data 20 de setembre de 2013.  
  
Fonaments de dret  
Primer. D'acord amb el que establix l'article 42 del Decret 82/2013, de 21 de juny, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua, correspon a la Direcció General de Producció Agrària i Ramaderia la competència en matèria de sanitat animal.  
Segon. L'Orde APA/2442/2006, de 27 de juliol, per la qual s'establixen mesures específiques de protecció en relació amb la influença aviària, establix en l'article 5 les mesures de bioseguretat als municipis inclosos en l'annex II, entre les quals, en el seu apartat a, s'establix que queda prohibida la utilització d'ocells dels ordes Anseriformes i caradriformes com a reclam durant la caça d'aus.  
Tercer. L'Orde ARM/3301/2008, de 14 de novembre, per la qual es modifica l'Orde APA/2442/2006, de 27 de juliol, per la qual s'establixen mesures específiques de protecció en relació amb la influença aviària; la qual, en l'apartat dos del seu article únic, afig l'apartat 4.d a l'article 5 de l'Orde APA/2442/2006, pel qual l'autoritat competent podrà autoritzar als municipis inclosos en l'annex II la utilització d'enzes per a caça d'aus, o per a mostreig en virtut dels programes de vigilància de grip aviària. Les aus susceptibles de ser autoritzades per a l'ús com a reclam hauran d'estar registrades, identificades per mitjà de sistema d'anellatge i supervisades per l'autoritat competent.  
  
Quart. L'Orde ARM/1936/2011, de 5 de juliol, en l'article únic, apartat u, modifica la lletra d de l'apartat 4 de l'article 5 de l'Orde APA/2442/2006, de 27 de juliol, i permet la utilització d'enzes, identificats per mitjà de sistema d'anellatge, registrats davant de l'autoritat competent i supervisats per la dita autoritat, per a atraure aus silvestres destinades a mostreig en virtut dels programes de vigilància d'influença aviària i per a la realització de projectes d'investigació, estudis ornitològics o qualsevol altra activitat autoritzada per l'autoritat competent.  
  
La seua autorització només serà possible després d'una avaluació de risc favorable i després de comprovar l'aplicació de les mesures de bioseguretat adequades. Estes mesures inclouran, almenys, que el manteniment es realitzarà amb l'estricta separació de les aus de corral domèstiques o un altre tipus d'aus captives; que se sotmetran a un sistema específic de vigilància, registre i notificació del seu estat de salut, i de les proves de laboratori en relació amb la influença aviària al final de cada temporada de caça i en cas de mort en les àrees identificades com de risc especial per a la introducció de la influença aviària; neteja i desinfecció adequades dels mitjans de transport i equips usats per al desplaçament per les zones en què se situen els enzes; mecanismes de control de desplaçaments; desplegament i aplicació d'unes «directrius de bones pràctiques en matèria de bioseguretat que detallen les mesures anteriors».  
Les sol·licituds que complisquen els requisits anteriors seran estudiades per l'autoritat competent, que valorarà en cada cas la idoneïtat de les mesures de bioseguretat previstes. En els casos en què s'estime que ha de concedir-se una excepció d'acord amb esta normativa, el conjunt de la informació, juntament amb una avaluació de risc, s'hauran de remetre al seu torn al Ministeri de Medi Ambient i Medi Rural i Marí per al seu trasllat per este a la Comissió de la Unió Europea i, posteriorment, i al mateix efecte, remetre informe amb periodicitat mensual sobre les mesures de bioseguretat adoptades.  
Quint. Resolució de 2 de novembre de 1994, de la Secretaria General de la Conselleria d'Administració Pública, per la qual es disposa la publicació del conveni marc de col·laboració subscrit entre la Generalitat i la Federació de Caça en l'àmbit de la fauna cinegètica i la protecció dels hàbitats i les espècies amenaçades.  
Sext. La Resolució de 23 de desembre de 2010, de la directora general de Producció Agrària de la Conselleria d'Agricultura, Pesca i Alimentació, per la qual s'autoritza l'ús d'ocells de l'orde dels Anseriformes com a reclam durant la caça d'aus als municipis de la Comunitat Valenciana inclosos en l'annex II de l'Orde APA/2442/2006, de 27 de juliol, per a la temporada de caça 2010-2011.  
Sèptim. La Resolució de 26 de setembre de 2011, del director general de Producció Agrària i Ramaderia de la Conselleria d'Agricultura, Pesca, Alimentació i Aigua, per la qual s'autoritza l'ús d'ocells de l'orde dels Anseriformes com a reclam durant la caça d'aus als municipis de la Comunitat Valenciana inclosos en l'annex II de l'Orde APA/2442/2006, de 27 de juliol, per a la temporada de caça 2011-2012.  
  
Octau. La Resolució de 17 d'octubre de 2012, del director general de Producció Agrària i Ramaderia, per la qual s'autoritza l'ús d'ocells de l'orde dels Anseriformes com a reclam durant la caça d'aus als municipis de la Comunitat Valenciana inclosos en l'annex II de l'Orde APA/2442/2006, de 27 de juliol, per a la temporada de caça 2012-2013.  
  
Resol:  
Autoritzar l'ús d'ocells de l'orde dels Anseriformes com a reclam durant la caça d'aus als municipis de la Comunitat Valenciana inclosos en l'annex II de l'Orde APA/2442/2006, de 27 de juliol, amb les condicions següents:  
1. Únicament podran acollir-se a esta autorització els caçadors de la Comunitat Valenciana:  
a) que estiguen en actiu (amb les llicències i permisos corresponents en vigor);  
b) les aus dels quals estiguen ubicades als municipis inclosos en l'annex II de l'Orde APA/2242/2006 i acompanyen els seus propietaris en el moment de realitzar l'activitat de la caça.  
2. La Federació de Caça de la Comunitat Valenciana, com a entitat col·laboradora de la Generalitat, actuarà com a interlocutor amb l'Administració i proporcionarà els mitjans necessaris per a la correcta aplicació de les mesures previstes.  
3. S'haurà de disposar d'un veterinari habilitat.  
4. S'autoritzarà un màxim de set ocells de l'orde dels Anseriformes com a reclam per a la caça d'aus per sol·licitant i ubicació.  
  
5. Les aus que van ser autoritzades per a la seua utilització com a reclam en la temporada 2012-2013 i que s'utilitzen en la temporada 2013-2014 hauran d'haver sigut sotmeses amb resultat negatiu a les proves esmentades anteriorment en acabar la temporada esmentada.  
6. Així mateix, les aus que hagen sigut autoritzades per a la seua utilització com a reclam hauran de ser sotmeses a les proves esmentades anteriorment en acabar la temporada 2013-2014. D'acord amb les disposicions de les directrius establides en el programa nacional de vigilància de la influença aviària per a l'any 2013, caldrà fer-ne un reconeixement amb el criteri de garantir la identificació com a mínim d'una explotació infectada suposant una prevalença mínima del 5 % i un interval de confiança del 99 %.  
7. Totes les aus que hagen de ser utilitzades com a reclam per primera vegada hauran d'estar identificades amb sistema d'anellatge i sotmetre's a la presa de mostres i anàlisi posterior per a la detecció d'influença aviària en un laboratori autoritzat en matèria de sanitat animal, amb resultat negatiu al virus de la influença aviària tipus H5 o H7, de forma prèvia a la seua autorització.  
8. L'autorització tindrà validesa per a la temporada de caça 2013-2014.  
9. En els altres aspectes no arreplegats en els punts anteriors es compliran les disposicions del Programa Nacional de Vigilància de la Influença Aviària aprovat pel Ministeri d'Agricultura, Alimentació i Medi Ambient.  
Contra esta resolució, que no posa fi a la via administrativa, es pot interposar, en el termini d'un mes comptador des de l'endemà de la recepció, un recurs d'alçada davant de l'òrgan competent, de conformitat amb les disposicions dels articles 114 a 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 2 d'octubre de 2013.- El director general de Producció Agrària i Ramaderia: José Miguel Ferrer Arranz.